Input: विश्वकर्मा त्वा सादयत्वन्तरिक्षस्य पृष्ठे व्यचस्वतीं प्रथस्वतीमन्तरिक्षं यच्छान्तरिक्षं दृꣳहान्तरिक्षं मा हिꣳसीः। विश्वस्मै प्राणायाऽपानाय व्यानायोदानाय प्रतिष्ठायै चरित्राय। वायुष्ट्वाभिपातु मह्या स्वस्त्या छर्दिषा शन्तमेन तया देवतयाङ्गिरस्वद् ध्रुवा सीद॥१२॥

Padapatha: विश्वकर्मेति विश्वऽकर्मा।त्वा।सादयतु।अन्तरिक्षस्य।पृष्ठे।व्यचस्वतीमिति व्यचःऽवतीम्।प्रथस्वतीम्।अन्तरिक्षम्।यच्छ।अन्तरिक्षम्।दृꣳह।अन्तरिक्षम्।मा।हिꣳसीः।विश्वस्मै।प्राणाय।अपानाय।व्यानाय।उदानाय।प्रतिष्ठायै।चरित्राय।वायुः।त्वा।अभि।पातु।मह्या।स्वस्त्या।छर्दिषा।शन्तमेन।तया।देवतया।अङ्गिरस्वत्।ध्रुवा।सीद